

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 28.jūnijā Nr.258

 (protokols Nr.8, 25.p.)

**Par Priekuļu novada pašvaldības 2021. gada 27.maija saistošo noteikumu Nr. 7 “Grozījumi Priekuļu novada pašvaldības 2017. gada 23. novembra saistošajos noteikumos Nr. 16/2017 “Par ģimenes (personas) atzīšanu par trūcīgu un maznodrošinātu un sociālās palīdzības pabalstiem Priekuļu novada pašvaldībā” precizēšanu.**

Priekuļu novada pašvaldības dome izskata jautājumu par Priekuļu novada pašvaldības 2021. gada 27.maija saistošo noteikumu Nr. 7 “Grozījumi Priekuļu novada pašvaldības 2017.gada 23.novembra saistošajos noteikumos Nr. 16/2017 “Par ģimenes (personas) atzīšanu par trūcīgu un maznodrošinātu un sociālās palīdzības pabalstiem Priekuļu novada pašvaldībā” precizēšanu.

Izvērtējot domes rīcībā esošo informāciju, konstatēts, ka Vides aizsardzības un reģionālās attīstības ministrija savas kompetences ietvaros ir izvērtējusi Priekuļu novada pašvaldības 2021. gada 28. janvāra saistošos noteikumus Nr. 7 “Grozījumi Priekuļu novada pašvaldības 2017. gada 23.novembra saistošajos noteikumos Nr. 16/2017 “Par ģimenes (personas) atzīšanu par trūcīgu un maznodrošinātu un sociālās palīdzības pabalstiem Priekuļu novada pašvaldībā”, pieņēmusi tos zināšanai, neizsakot iebildumus (pozitīvs atzinums), vienlaicīgi rekomendējot novērst redakcionālas neprecizitātes.

Izvērtējot domes rīcībā esošo informāciju, un pamatojoties uz likuma "[Par pašvaldībām](https://likumi.lv/ta/id/57255-par-pasvaldibam)" [45.panta](https://likumi.lv/ta/id/57255-par-pasvaldibam#p45) ceturto daļu, ievērojot Vides aizsardzības un reģionālās attīstības ministrijas 2021.gada 15.jūnija atzinumu Nr. 1-18/5773 par Priekuļu novada 2021. gada 28. janvāra saistošajiem noteikumiem Nr. 7, Finanšu komitejas 2021.gada 21.jūnija lēmumu (protokols Nr.7), atklāti balsojot: PAR –13 (Elīna Stapulone, Aivars Kalnietis, Aivars Tīdemanis, Arnis Melbārdis, Normunds Kažoks, Baiba Karlsberga, Dace Kalniņa, Elīna Krieviņa, Ināra Roce, Jānis Mičulis, Juris Sukaruks, Mārīte Raudziņa, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Veikt precizējumus 2021.gada 27.maija saistošajos noteikumos Nr.7 “Grozījumi Priekuļu novada pašvaldības 2017. gada 23. novembra saistošajos noteikumos Nr. 16/2017 “Par ģimenes (personas) atzīšanu par trūcīgu un maznodrošinātu un sociālās palīdzības pabalstiem Priekuļu novada pašvaldībā”. Precizētie saistošie noteikumi pielikumā.
2. Precizētos Saistošos noteikumus publicēt informatīvajā izdevumā “Priekuļu vēstis”.
3. Atbildīgais par lēmuma izpildi – Administratīvās nodaļas vadītāja L. Prikule.

Domes priekšsēdētāja (paraksts) Elīna Stapulone